Pri mnohých tituloch je aj poľština a iné jazyka.
Pôvodný článok z piatka (18:52) sme doplnili o nové infomácie.
V streamovacej službe Disney+ pribudla čeština k prvým titulom. Upozornila na to fanúšikovská stránka služby na sociálnej sieti. Podľa portálu Dsny.pl pribudol aj maďarský či rumunský dabing. Služba ale príde do strednej a východnej Európy až budúci rok.
Doplnené v sobotu o 14:30: Slovenský dabing dostala jedna epizóda detského seriálu "Little Einsteins".
Očakáva sa, že postupne budú titulky a dabing pribúdať k ďalším titulom.
Doplnené v sobotu o 7:39: Slovenské titulky už pribudli k filmu Iron Man. V češtine je aj dabing k tomuto filmu.
V češtine sú aj tituly (vždy po jednej epizóde) – Vampirina, Mickey a pretekári a Elena z Avaloru:
K veľa titulom ponúka služba poľštinu – a to už dlhé mesiace. Môže to súvisieť s tým, že sa služba na štart u našich severných susedov pripravovala už skôr, prípadne je to z dôvodu pomerne veľkej komunity Poliakov v zahraničí.
Už dlhé mesiace prebieha výroba slovenčiny pre množstvo titulov z produkcie Disney. Písali sme o tom už v júli. Ide o veľký kontrakt a dabing vyrába mnoho dabingových štúdií u nás. Potvrdiť to nemôžu, keďže majú podpísané zmluvy o mlčanlivosti.
Príde až budúci rok
Napriek tomu, že začal pribúdať dabing aj pre stredoeurópske a vychodoeurópske trhy neznamená to, že služba príde v krátkom čase. Slovensko, ale aj ďalšie krajiny si ešte počkajú. Disney ešte v auguste pre Živé.sk potvrdilo, že služba odštartuje až budúce leto.
"Sme radi, že môžeme potvrdiť, že bude Disney+ spustené na Slovensku a v Českej republike v lete 2022. Ceníme si trpezlivosť našich fanúšikov, pretože sa snažíme poskytovať čo najlepšie zážitky zo služby Disney+ vo východnej Európe," uviedlo Disney v stanovisku pre Živé.sk.